། །
༄༅། །ན་མོ་མཉྫུ་ཤྲཱི་ཡེ། དགེ་སློང་ཤེས་རབ་རྒྱ་མཚོའི་དྲན་ཐོ་འགའ་ཞིག་
བཀོད་པ་ཆུ་ཐིགས་ཕྲེང་བ་ཞེས་བྱ་བ། མི་ཏྲའི་དབང་གི་ཐོག་མར་བདུད་ཀྱིས་གླགས་
མི་རྙེད་པའི་ཆེད་གཤེད་དམར་གནང་བ་ཀུན་མཁྱེན་འཇམ་དབྱངས་བཞད་པའི་ཕྱག་
སྲོལ་ཡིན། །༈མི་ཏྲའི་ནང་གི་བདེ་མཆོག་དཀར་བོ་ལྷ་དགུ་འདི་ཞལ་ཕྱག་སོགས་མི་
འདྲ་བའི་ཁྱད་པར་ཙམ་མ་གཏོགས་འཇམ་དབྱངས་ཆོས་སྐོར་གྱི་ནང་གི་དེ་དང་ངོ་བོ་
གཅིག་པ་འཁོར་ཐམས་ཅད་ཀྱི་ཕྱག་མཚན་བུམ་པ་འཆི་མེད་ཚེའི་བདུད་རྩིས་བཀང་
བ་འཛིན་པ་དང་། གཙོ་བོའི་སྔགས་དོན་ལ་དཔྱད་པས་ཤེས། །
བདེ་མཆོག་གི་དཀྱིལ་འཁོར་ལ་རྩ་སྔགས་དང་། སྙིང་བོ་དང་། ཉེ་སྙིང་གི་དཀྱིལ་
འཁོར་གསུམ་ཡོད་པས་གཉིས་མེད་རྡོ་རྗེའི་ལུགས་ཀྱི་བདེ་མཆོག་ལྷ་བདུན་མ་འདི་ཉེ་
སྙིང་གི་དཀྱིལ་འཁོར་ཡིན། །
ཕག་མོ་དབུ་བཅད་མ་ནི། ངན་སྔགས་མཁན་གྱི་ཕྲ་མེན་མ་མགོ་མེད་དུ་གནས་
པ་རྣམས་ཁོ་རང་ཚོའི་ཚུལ་དང་མཐུན་པར་ཐབས་ཀྱིས་འདུལ་བའི་ཕྱིར་རང་གི་དབུ་
བཅད་པའི་ཁྲག་ཞལ་དུ་གསོལ་བའི་རྣམ་པར་སྣང་བ་ལས་དབུ་བཅད་པའི་ཤུལ་དུ་དབུ་
622

མེད་པ་མིན། །
མཻ་ཏྲི་མཁའ་སྤྱོད་མའི་ཕྱག་གིས་སྒྱིད་ཁུང་ལ་འཁྲིལ་ནས་འཕུར་བའི་སྟངས་
ཀ་མཛད་པ་འདི་ལ་དམིགས་རིམ་གྱི་སྐབས་སུ་ཁང་བཟང་ཡིད་དུ་འོང་བའི་ནང་དུ་
མེ་ཏོག་སྣ་ཚོགས་བཀྲ་བའི་སྤངས་ལྗོངས་ཉམས་དགའ་བའི་རི་མཐོན་པོ་ཞིག་གསལ་
བཏབ་པའི་རྩ་བ་ནས་འཕྱོང་སྟབས་ཀྱིས་རྩེ་མོར་སོང་སྟེ་བྱ་འཕུར་བ་ལྟར་མཁའ་སྤྱོད་
དུ་བགྲོད་པར་སེམས་པ་ཡོད། །
མཧཱ་མ་ཡའམ་སྒྱུ་མ་ཆེན་མོ་ལ་ཆུང་འབྲིང་ཆེ་གསུམ་ཡོད་པས་ཆེ་བ་རྡོར་ཕྲེང་
དང་། ཆུང་འབྲིང་གཉིས་མི་ཏྲར་ཡོད། ཆེ་འབྲིང་གཉིས་ཀའི་ཆེ་ཆུང་གི་དབྱེ་བ་ཞལ་
ཕྱག་མང་ཉུང་གིས་འབྱེད་པ་ལས་ལྷ་ལྔ་ཡིན་པ་ལ་ཁྱད་པར་མེད། །
གྲུབ་ཆེན་མི་ཏྲ་ལ་ཡི་དམ་གྱི་ལྷ་མང་བོས་གདམས་པ་གནང་བ་ལས་འཕགས་
མཆོག་སྤྱན་རས་གཟིགས་ཀྱིས་དངོས་སུ་ཞལ་བསྟན་ནས་མི་ཏྲ་བརྒྱ་རྩར་གྲགས་པའི་
གདམས་པ་འདི་གནང་ཞིང་། དེའི་ནང་ནས་རྒྱལ་བ་རྒྱ་མཚོ་འདི་ཡི་དམ་རང་གིས་
སྒེར་དབང་བྱས་ནས་གནང་སྟེ་གྲུབ་ཆེན་རང་གི་ལྷག་པའི་ལྷ་ཁྱད་པར་ཅན་ཡིན་པས་
ཕྱག་ལེན་རྒྱས་པར་མཛད་དེ་མི་ཏྲའི་དབང་གི་གཙོ་བོར་བྱས་པ་ཡིན། །
རྟ་མགྲིན་པདྨ་གར་དབང་ལྷ་བཅུ་བདུན་མ་འདི་མ་རྒྱུད་ཡིན། །
མགོན་པོ་ཕྱག་བཞི་བ་འཁོར་བྱ་རོག་གདོང་ཅན་བརྒྱད་ཀྱིས་བསྐོར་བ་འདི་མ་
རྒྱུད་དུ་བཞེད་པའི་རྒྱུད་ཀྱི་ཁུངས་གསལ་པོ་མ་ངེས་ཀྱང་། ཁ་གདོང་མ་སོགས་བརྒྱད་
ཀྱིས་བསྐོར། ཞེས་གསལ་པོར་གསུངས་ཤིང་། ཁ་གདོང་མ་སོགས་བདེ་མཆོག་གི་ལྷ་
ཡིན་པས་འདིའི་འཁོར་རྣམས་དང་རྣམ་པ་མི་འདྲ་ཡང་དོན་ལ་ངོ་བོ་དབྱེར་མེད་པའི་
ཆ་ནས་མ་རྒྱུད་དུ་བཤད། །
སྦྱོང་རྒྱུད་དཀྱིལ་འཁོར་བཅུ་གཉིས་ཀྱི་བདེ་བ་ཆེན་པོ་ཡོན་ཏན་གྱི་དཀྱིལ་
623

འཁོར་ནི་ཕྱག་རྡོར་གཏུམ་པོའི་དཀྱིལ་འཁོར་ཡིན། །
རྡོ་རྗེ་རྣམ་འཇོམས་ནི་སངས་རྒྱས་ཐམས་ཅད་ཀྱི་འཕྲིན་ལས་ཀྱི་ལྷ་དང་། ཕྱག་
རྡོར་དང་ཞི་ཁྲོའི་ཁྱད་པར་ལས་ངོ་བོ་གཅིག
རྙིང་མའི་རྡོ་རྗེ་ཕུར་བུའི་དཀྱིལ་འཁོར་
དང་དོན་འདྲ། འདི་ཡན་ཆད་བླ་མ་འཇམ་པའི་དབྱངས་དངོས་རྗེ་བཙུན་དཀོན་མཆོག་
བསྟན་པའི་སྒྲོན་མེའི་གསུང་རྒྱུན་ཡིན་ནོ། །
ཀུ་སུ་ལུའི་ཚོགས་གསོག་ནི་ལུས་སྦྱིན་དང་དོན་འདྲ་སྟེ་ཀུ་སུ་ལུ་པ་ལ་ལུས་མ་
གཏོགས་དངོས་པོ་གཞན་བདག་ཏུ་བཟུང་བ་མེད་པའི་དོན། །
ཆོས་འཁོར་གྱི་ཕྱག་རྒྱའི་མཐེབ་མཛུབ་སྦྱར་བས་སྐུ་ཐུགས་ཟུང་འཇུག་དང་།
ལྷག་མ་གསུམ་བསྒྲེངས་པས་སྐུ་གསུང་ཐུགས་གསུམ་མཚོན་ཞེས་ཤིང་བཟའ་ཚང་གིས་
གསུངས་ཟེར། །
ད་ལྟའི་ཉི་མ་མདུང་གང་མའི་རྗེས་གནང་འདི་ཐུན་མོང་བ་དང་། ཐུན་མོང་མ་
ཡིན་པ་བདུད་རྩི་བུམ་ཆུང་ལས་འབྱུང་བ་མེ་དབང་ཆུ་དབང་སོགས་བསྐུར་རྒྱུ་ཡོད་
པའི་རྙིང་གཞུང་ཚད་ལྡན་ཞིག་ཡོད། བླ་མ་གཡའ་བཟང་བ་དྲང་སྲོང་དང་འབྲལ་མེད་
དུ་འགྲོགས་པས་གཟིམས་ཕུག་ལ་གཡའ་དྲི་བྲོ་བས་གཡའ་བཟང་བ་དང་། ན་བཟའི་
ཚལ་བུ་ཙམ་གྱིས་དྲང་སྲོང་གི་གནོད་པ་སེལ་བས་ན་བཟའ་བའང་ཟེར་ཞེས་གསེར་
ཁང་ཚང་གིས་གསུངས་སྐད། །
རི་རྒྱ་ཀླུང་རྒྱ་བསྡམས་པ་ཞེས་པའི་རི་རྒྱ་ནི་སྐམ་ལ་གནས་པའི་བྱ་རི་དྭགས་
སོགས་གསོད་པ་དང་། ཀླུང་རྒྱ་ནི་ཆུ་ལ་གནས་པའི་སེམས་ཅན་གསོད་པ་འགོག་པ་
ཡིན་ཞེས་རྒྱལ་མཁན་ཆེན་རིན་པོ་ཆེས་གསུངས། །
ཁྲི་སྲོང་ལྡེ་བཙན་གྱི་དུས་མཁན་པོ་བོ་དྷི་སཏྭ། ཡེ་ཤེས་དབང་བོ། ཞང་རྒྱལ་ཉེན་
ཉ་བཟང་། བློན་ཁྲི་བཞེར་སང་ཤི། ལོ་ཙཱ་བ་ཛྙཱ་ན་དེ་བ་ཀོ་ཥ། ལྕེ་ཁྱི་འབྲུག བྲམ་ཟེ་ཨཱ་
624

ནནྟ་སོགས་ཀྱིས་ཆོས་བསྒྱུར་བ་བརྡ་རྙིང་། དེ་རྗེས་ཁྲི་ལྡེ་སྲོང་བཙན་ནམ། རལ་བ་ཅན་
གྱིས་བསྐུལ་ནས་ཕོ་བྲང་སྐྱིའི་འོན་འཆང་རྡོར་ཨཱ་ཙརྻ་ཛི་ན་མི་ཏྲ། སུ་རནྡྲ་བོ་དྷི། ཤཱི་
ལེནྟ་བོ་དྷི། དཱ་ན་ཤཱི་ལ། བོ་དྷི་མི་ཏྲ། བོད་ཀྱི་མཁན་པོ་རཏྣ་རཀྵི་ཏ། དྷམྨ་ཏཱ་ཤཱི་ལ། ལོ་
ཙཱ་བ་ཛྙཱ་ན་སེ་ན། ཛ་ཡ་རཀྵི་ཏ། མཉྫུ་ཤཱི་ཝརྨ། རཏྣནྡྲ་ཤཱི་ལ་ལ་སོགས་པས་སྐད་གསར་
བཅད་ཀྱིས་གཏན་ལ་ཕབ་སྟེ། ལོ་པཎ་རྣམས་ཀྱིས་སྒྲ་སྦྱོར་བམ་གཉིས་སོགས་བྲིས་སོ། །
གོ་ཏམ་ལྟ་བུ་གོའི་སྒྲ་ལས་དོན་དགུ་དང་། ཀོ་ཤི་ཀ་ལྟ་བུ་ཀུ་ཤ་ཐོགས་པ་དང་།
མཁས་པ་དང་། པདྨ་ལ་དགའ་བ་དང་། འུག་པ་དང་། མཛོད་ལྡན་སོགས་ལ་འཇུག་པས་
གཅིག་ཏུ་ཐག་ཆོད་པའི་གཏན་ཚིགས་མེད་པ་རྒྱ་སྐད་སོར་བཞག་བྱེད་པ་བཀས་བཅད་
ལྟར་རོ། །
དུས་བཞི་ནི་མི་རྣམས་རྩ་བ་བཞི་དང་ལྡན་དུས་རྫོགས་ལྡན། མི་ཚངས་པར་སྤྱད་
པས་སུམ་ལྡན། མ་བྱིན་པ་བླངས་པས་གཉིས་ལྡན། སྲོག་བཅད་པས་རྩོད་ལྡན་དང་།
ཡང་ཐུབ་བསྟན་སྐྱོན་མེད་ལོ་བཅུ་གཉིས་རྫོགས་ལྡན། བཟང་ལྡན་གྱིས་མི་ཚངས་པར་
སྤྱད་པས་སུམ་ལྡན་སོགས་དང་། མདོ་སྡེར་རྩོད་ལྡན་འཆར་བ་དང་སངས་རྒྱས་ཕེབས་
པ་དུས་མཚུངས་པར་བཤད་པ་དང་། དུས་འཁོར་ལས་བསྟན་པ་འདིའི་དུས་བཞི་སྔ་ཕྱི་
གཉིས། །
མེེ་ཏྲི་མཁའ་སྤྱོད་མའི་འཁོར་གྱི་ལྷ་མོ་བརྒྱད་གྱི་སྐུ་མདོག་ཕྱག་མཚན་རྒྱ་བོད་
ཀྱི་མི་ཏྲའི་གཞུང་དུ་མི་གསལ་ཞིང་གཞན་ནས་བཙལ་ཀྱང་མ་རྙེད་ཅེས་བཀའ་འགྱུར་
བ་ཟེར་ཡང་སྔགས་འཆང་འཇམ་དབྱངས་པས་སྐུ་མདོག་དམར་མོ་གཡས་གྲི་གུག་ནམ་
མཁའ་ལ་འཕྱར་ཞིང་གཡོན་ཐོད་པ་ཐུགས་ཀར་འཛིན་པར་གསུངས་པ་བཞིན་རྒྱལ་
སྲས་པས་ཀྱང་བཀོད། །
དབུ་བཅད་མ་ལ་པདྨའི་དབུས་སུ་གཙོ་བོ་གསུམ་ཡོད་པ་གཅིག་ཏུ་བསྡུས་ནས་
625

ལྷ་བཅུ་གསུམ་དུ་མཛད་ཅེས་འཇམ་པའི་དབྱངས་ནས་གསུངས་ཤིང་། རྒྱལ་སྲས་པས་
ལྷ་བཅུ་གསུམ་མམ་བཅོ་ལྔ་མ་ཟེར། སྐྱབས་མགོན་གྱི་དཀྱིལ་འཁོར་ཞལ་སྟོན་དུའང་
ལྷ་བཅུ་གསུམ་ཅེས་འདུག་ལ། ཕྱིས་སྟེང་དུ་དམར་རྟགས་ཞིག་བཏབ་ནས་བཅོ་ལྔ་ཞེས་
ཨང་གི་ཞིག་བྲིས་འདུག་པས་དཔྱད། བཀའ་འགྱུར་བས་གཡས་སུ་ལྗང་གུ། གཡོན་དུ་
སེར་མོ་ཞེས་པ་ལས་མཚན་མི་གསལ་ཡང་འཇམ་དབྱངས་པས་གཡས་སུ་རྡོ་རྗེ་རབ་
བསྔགས་མ་ལྗང་གུ། གཡོན་དུ་རྣམ་སྣང་མ་སེར་མོ་ཞེས་པ་སྔགས་དོན་དང་འགྲིག
སྡེ། བདེ་མཆོག་སྐོར་ཉིན་གསུམ་ལ་མཆོད་མགོ་གཡོན། བསྐོར་བ་སྔ་ཕྱི་གསུམ་
དང་། ཕྱག་གཡོན་བསྐོར། བདེ་མཆོག་དང་བོའི་ཉིན་སློབ་མའི་མཆོད་མགོ་གཡས་སུ་
བྱས་འདུག་པར་རྡོ་རྗེའི་དབང་གི་མཆོད་པའི་དུས་གཟིགས་ནས་མཆོད་མགོ་གཡོན་
དུ་གྱིས་གསུངས་ནས་བཅོས། སྔགས་རྣ་བ་གཡས་པ་ནས་ཞུགས་ཏེ་སྙིང་གར་འཁོད་
པའི་མོས་པ་དང་བཅས་གསུངས་པ། རྣ་བ་གཡོན་ནས་ཞུགས་པ་དང་། སྙིང་གར་གཡོན་
བསྐོར་དུ་འཁོད་པ་མི་གསུངས། བདེ་མཆོག་དང་བོའི་ཉིན་བརྟུལ་ཞུགས་དང་བོར་ཐོད་
པ་ཁ་ཊཱཾ་ཅང་ཏེའུ། གཉིས་པ་རྒྱན་དྲུག་རྣམས་རི་མོར་བྲིས་པ་གཏད་དེ། བརྟུལ་ཞུགས་
གསུམ་པ་བདེ་མཆོག་གི་སྒོས་ཆོས་ལ་རུས་རྒྱན་དང་དེ་དག་དངོས་སུ་གཏད། གཏི་
མུག་སྤངས་པ་མཚོན་ཕྱིར་གླང་ལྤགས་དང་། བདག་མེད་པ་མཚོན་ཕྱིར་ཞིང་ལྤགས་
དང་རོ་གདན་གཏད་དེ། གླང་ལྤགས་ཁ་དར་སྔོན་པོ་དང་། སྟག་ཤམ་སེར་བོ། རོ་གདན་
དང་སེང་ལྤགས་དཀར་བོ་ལ་བྲིས། མགོ་ཕྲེང་ཤིང་ལ་བསྐོས། གླང་ལྤགས། ཞིང་ལྤགས།
རོ་གདན་རྣམས་མཐར། རྡོ་རྗེ་སེམས་དཔའི་ཕྱག་རྒྱ་འདི། །ཕྱི་དང་ནང་ན་ཡང་དག་
གནས། །ཞིང་ཆེན་གླང་ལྤགས་མི་རོའི་གདན། །བྱིན་པ་དཔའ་བོས་བླངས་པར་གྱིས། །
ཞེས་གཏད། ཆུ་དབང་སོགས་ཀྱི་མཐར་བ་སྤུའི་བུ་ག་ནས་ཐིམ་པར་གྱུར་བས་སློབ་མ་
རྣམས་མི་བསྐྱོད་པར་གྱུར་བ་ལ་མཆོད་པ་འབུལ་བ་བདག་གིར་མཛད་པར་ཞུ། ཞེས་
626

དང་། ཅོད་པན་ལ་རིན་འབྱུང་དུ་གྱུར་བ་ལ། ཞེས་གསུངས། ཕག་མོ་གསུམ་དང་བདུད་
རྩིའི་ཕྱག་མཚན་བདེ་མཆོག་དང་འདྲ་ཞིང་བརྟུལ་ཞུགས་གསུམ་པར་རུས་རྒྱན་སོགས་
རི་མོར་བྲིས་པ་གཏད། ཉིན་བཞིན་དུ་མནའ་ཆུ། ཆུ་དབང་། ཅོད་པན། རྡོ་རྗེ། དྲིལ་བུ།
སློབ་དཔོན་གྱི་རྡོར་དྲིལ་ཟུང་། དེའི་མཐའ་རྟེན་ཆུ་དབང་། གསང་རྫས་ཐ་མ་རྣམས་ལ་
ངེས་ཅན་དུ་ཕེབས་ཤིང་། གསང་རྫས་གཞན་རྣམས་ཀུ་ཤས་འཐོར་བས་ཀུན་ལ་ཁྱབ་
པར་འགྲེམས། བདེ་མཆོག་གི་སྐབས་རུས་རྒྱན་དང་། ཌཱ་མ་རུ་སོགས་ལ་ཕེབས། ཀྱཻ་རྡོར་
དང་བདེ་མཆོག་སྐོར་གྱི་མཆོད་བསྟོད་གནང་དུས་ཌཱ་མ་རུ་འཁྲོལ། སྔགས་ཀྱི་རྗེས་ཟློས་
གསང་འདུས་མི་བསྐྱོད་པ་ལྟ་བུ་ལ་ལན་གསུམ་ལས་དང་བོའི་དུས་ཨོཾ་ཨཱཿབཛྲ་དྷྲྀཀ་ཧཱུང་
ཧུང་། ཞེས་ཡོངས་གྲགས་ཀྱི་བཀླག་ཚུལ་དང་། ཐ་མ་གཉིས་ལ་དྷི་རིག་ཅེས་གནང་སྟེ་
སྔགས་གཞན་ལའང་དེ་འདྲ་གནང་། ཨོཾ་ཤཱུ་ན་ཡཏ་གསུངས། བསྒྱུར་དྲུག་ཉིན། འདིར་
མེ་ཏོག་འདོར་བའི་སྔགས་ཀྱི་བར་ཧ་ཧ་ཧ་ཧ་ཧོ། ཞེས་པ་དང་། གོང་དུ་ཡེ་ཤེས་འབེབས་
པའི་སྐབས་སླར་ཡང་སངས་རྒྱས་བྱང་སེམས་རྣམས་སྤྱན་དྲངས་ཏེ་ཚིགས་བཅད་
སྔགས་བཅས་བརྗོད་ནས་བསྟིམས་པ་སོགས་གོང་འོག་ཏུ་རྒྱུན་དང་མི་འདྲ་བ་ཡོད་
པ་རྣམས་ཀྲྀ་ཡའི་སྒོས་ཆོས་ཡིན་པས་འདི་ནས་བཤད་པའི་ལྷ་ཕལ་ཆེར་ལ་བྱས་ཆོག་
ཀྱང་འཁོར་ལོ་བསྒྱུར་དྲུག་གི་ཉིན་འདིར་བྱེད་པ་བླ་མ་གོང་མ་རྣམས་ཀྱི་ཕྱག་བཞེས་
ཡིན་འདུག ལྷ་དོན་གཉིས། སླར་ཡང་འབེབས་པ་ལའང་ཌཱ་མ་རུ་འཁྲོལ། དབང་
སྟེགས་གྲུ་བཞི་སྒོ་བཞི་ཤར་དཀར་ལྷོ་སེར་ནུབ་དམར་བྱང་ལྗང་བ་རས་དཀར་ལ་བྲིས་
པའི་སྟེང་ཅོག་རྩེ་རང་གྲལ་དུ་བཞག་པའི་སྟེང་གཟན་ཐག་རྒྱབ་ཏེ་བསྡད་པའི་རྒྱབ་ཏུ་
གདུགས། གཡས་གཡོན་གཉིས་སུ་རྒྱལ་མཚན་རེ། དེའི་མཐའ་གཉིས་སུ་བ་དན་རེ་སྟེ་
དེ་རྣམས་དང་བོ་ནས་གོ་སར་བསྡད། སློབ་མ་དབང་སྟེགས་ལ་འགོད་པ་གསུངས། སྡེར་
གྲུ་བཞིའི་དབུས་སུ་སྤོས་ཕོར་ཆུང་ངུ་བཞག་ཏེ་ཡུངས་ཀར་ལན་བཞི། ཁམ་ཕོར་ལན་
627

གཉིས། ཆངས་བུ་ལ་ཀུ་ཤ་བཙུགས་པ་ལན་གཉིས། ཆངས་བུ་ལན་གཉིས། ཁ་དར་ཤུར་
མ་ལན་གཉིས་སྡེར་ནང་དུ་དོར། མེ་ལོང་ལ་ཉེ་རེག སྤོས་དཀར་སྤོས་ཕོར་དུ་བདུག
བསྒྱུར་དྲུག་གི་རྡོར་སེམས་སྔགས་ཀྱིས་མཆོད་མགོ་གཡོན་དུ་བྱས་པའི་དྲི་ཆབ་སོགས་
ཕུལ། ཆུ་དབང་ལ་ཤིས་བརྗོད་བཀྲ་ཤིས་གང་ཞིག་སེམས་ཅན་དང་། བཀྲ་ཤིས་གང་ཞིག་
མ་ལུས་རྡོ་རྗེའི་སོགས་ལྔ། ཕུན་སུམ་ཚོགས་པ་སོགས་དང་།
རྣམས་ལ་བཀྲ་ཤིས་གང་ཞིག་སེམས་ཅན།
ཅོད་པན་སོགས་ལྷག་མ་
ཕུན་སུམ་སོགས་རྒྱུན་ལྟར་མཛད། ཆུ་དབང་
གི་དག་པའི་གོང་དེར། ཚིགས་བཅད་སྔགས་བཅས་ཀྱི་རྗེས་ཟློས་ལན་གཅིག་མཛད།
དབང་རྫས་རྣམས་བརྒྱུད་པར་ཕེབས་དུས་གླིང་བུ་གཉིས། མདོ་དར་གཉིས། རྔ་སྦུབ་
ཀྱིས་མཆོད་རོལ་བྱས། དེ་ལྟར་ཆུ་དབང་བསྐུར་བ་ལ་དང་། དེ་ལྟར་རིགས་དང་མཐུན་
པའི་མིང་བཏགས་པ་ལ་བརྟེན་ནས་ཐུགས་རྒྱུད་ལ་མིང་དབང་གི་ངོ་བོ་བདེ་སྟོང་གི་ཡེ་
ཤེས་ཁྱད་པར་ཅན་འཁྲུངས་པ་དེ་ཉིད་རྟེན་བྱེད་ཆུ་དབང་བསྐུར་བ་ནི། ཞེས་གསུངས།
སྒེག་སོགས་བརྒྱད་ཀྱི་ལྷ་མཆོད་པའི་རྗེས་གནང་ལ་མཆོད་རོལ་མེད། སློབ་དཔོན་གྱི་
དབང་གི་མཐའ་རྟེན་མཆོད་པ་བྱས་རྗེས་སླར་ཡང་མཆོད་པ་བཏེག་སྟེ་སློབ་མ་རྣམས་
རྡོ་རྗེ་སེམས་དཔར་གྱུར། ཨགྷཾ་སོགས་ཀྱིས་མཆོད། ཚིགས་བཅད་རྣམས་བརྗོད་དེ།
མྲྀ་སོགས་ཡི་གེ་རེ་རེ་བ་བརྗོད་སྐབས་དྲིལ་བུ་གསིལ་ཞིང་འབྲུ་འཐོར། སྔགས་དབང་
ལ་གསོལ་འདེབས་སོགས་སོ་སོར་རྒྱུན་ལྟར་མི་མཛད་ཀྱང་། བླ་མ་རྡོ་རྗེ་སེམས་དཔའི་
ཐུགས་ཀ་ནས་སྔགས་ཕྲེང་བྱུང་བ་ཞལ་ནས་ཐོན་སོགས་གཙོ་བོའི་སྔགས་རྗེས་ཟློས་
གསུམ། ཡང་བླ་མ་མི་བསྐྱོད་པའི་ཐུགས་ཀ་ནས་སྔགས་ཕྲེང་ཞེས་དེའི་རྗེས་ཟློས་སྟེ་
དྲུག་ཀ་ལ་དེ་ལྟར་མཛད། གསང་དབང་ལ་ལྷ་རྣམས་ཞུ་བའི་ཐིག་ལེ། སློབ་མ་རྣམས་
འོད་དཔག་མེད་དུ་གྱུར། ཚིགས་བཅད་གསོལ་འདེབས་ཀྱི་རྗེས་ཟློས་མཛད་དེ་བརྒྱུད།
ཤེར་དབང་ལ་ཀྲྀ་ཡ་ནས་འབྱུང་བའི་གསོལ་འདེབས། བསྐོར་བའི་དུས་གདུགས་སོགས་
628

སྔོན། དེའི་རྗེས་མཆོད་རོལ། དེ་རྗེས་ཉིད་ཀྱིས་མཧཱ་ར་ཏ་གསུང་བཞིན་ཕེབས། སློབ་མ་
འབུལ་དུས་གཉའ་བ་ནས་ཕྱག་གིས་བཟུང་སྟེ་ཕུལ་ནས་ཁྱེད་རྣམས་དཀྱིལ་འཁོར་པའི་
ལྷ་ཚོགས་ལ་བྲན་དུ་ཕུལ་བས་ད་ནས་བཟུང་སྟེ་བྱང་ཆབ་མ་ཐོབ་ཀྱི་བར་དུ་དཀྱིལ་
འཁོར་བའི་ལྷ་ཚོགས་རྣམས་ཀྱིས་འབྲལ་མེད་དགྱེས་བཞིན་རྗེས་སུ་འཛིན་པའི་རྟེན་
འབྲེལ་འགྲིག་པ་ཡིན་ནོ། །
རྣམ་རྒྱལ་བུམ་པར་རང་བཞིན་གྱིས་དཀར་བོ་མིན་ན་འབྲས་བཏགས་པའམ།
ཐོད་ལེ་ཀོར་རམ། ཙན་དན་ནམ། རྡོ་རྒྱ